ใบโพธิ์จับมือกูเกิลพลิกโฉมผลิตภัณฑ์การเงิน
นายสุริพงษ์ ตันติยานนท์ ผู้อำนวยการผลิตภัณฑ์บัตรเครดิต เปิดเผยว่า นับเป็นปรากฏการณ์ครั้งแรกของสถาบันการเงินไทยในการพลิกโฉมผลิตภัณฑ์ทางการเงินเข้าสู่โลกโซเชียลมีเดียผ่าน Google+ ซึ่งเป็นอินโนเวชันใหม่ในการสื่อสารการตลาด ที่นอกจากจะเป็นการสร้างเครือข่ายระหว่างกันของผู้ใช้บริการแล้ว หัวใจหลักยังอยู่ที่การเชื่อมต่อเข้าถึงข้อมูลการตลาด ทั้งด้านสาระความรู้และบันเทิงต่างๆ ที่เข้าถึงผู้บริโภคได้อย่างรวดเร็วที่สุด โดยธนาคารริเริ่มเผยแพร่ผลิตภัณฑ์ทางการเงินผ่านฟีเจอร์ Hangout เป็นธนาคารแรกเพื่อสื่อสารกับกลุ่มลูกค้าสมาชิกบัตรเครดิตถึงสิทธิประโยชน์และกิจกรรมการตลาด
3 ส.ค. 2555

นายสุริพงษ์ ตันติยานนท์ ผู้อำนวยการผลิตภัณฑ์บัตรเครดิต เปิดเผยว่า นับเป็นปรากฏการณ์ครั้งแรกของสถาบันการเงินไทยในการพลิกโฉมผลิตภัณฑ์ทางการเงินเข้าสู่โลกโซเชียลมีเดียผ่าน Google+ ซึ่งเป็นอินโนเวชันใหม่ในการสื่อสารการตลาด ที่นอกจากจะเป็นการสร้างเครือข่ายระหว่างกันของผู้ใช้บริการแล้ว หัวใจหลักยังอยู่ที่การเชื่อมต่อเข้าถึงข้อมูลการตลาด ทั้งด้านสาระความรู้และบันเทิงต่างๆ ที่เข้าถึงผู้บริโภคได้อย่างรวดเร็วที่สุด โดยธนาคารริเริ่มเผยแพร่ผลิตภัณฑ์ทางการเงินผ่านฟีเจอร์ Hangout เป็นธนาคารแรกเพื่อสื่อสารกับกลุ่มลูกค้าสมาชิกบัตรเครดิตถึงสิทธิประโยชน์และกิจกรรมการตลาด
โดยได้รับความร่วมมือจาก คุณพรทิพย์ กองชุน ผู้อำนวยการฝ่ายการตลาด กูเกิลประเทศไทยในครั้งนี้ นับเป็นการตอกย้ำความแข็งแกร่งทางธุรกิจและความเป็นผู้นำด้านสื่อสารออนไลน์ และด้วยศักยภาพของ Google+ ที่ได้รับการยอมรับจากทั่วโลก โดยมียอดผู้ใช้บริการสูงถึง 250 ล้านราย และ 1 ล้านแบรนด์เพจทั่วโลก ทำให้มั่นใจว่าความร่วมมือในครั้งนี้จะช่วยต่อยอดช่องทางออนไลน์ในการสื่อสารและสร้างความสัมพันธ์กับลูกค้าต่อไปได้เป็นอย่างดี
นอกจากนี้ การพลิกโฉมผลิตภัณฑ์ทางการเงินเข้าสู่โลกโซเชียลมีเดีย ยังเป็นการตอกย้ำความแข็งแกร่งทางธุรกิจและความเป็นผู้นำด้านสื่อสารออนไลน์ โดยธนาคารเคยได้รับรางวัล Best in Social Media in Asia 2011 จาก Global Finance และในส่วนของ Twitter ได้รับการจัดอันดับ จาก Visible Banking ให้เป็นอันดับ 1 ในหมวด Financial &amp; Banking ระดับภูมิภาคเอเชียแปซิฟิก
ทั้งนี้ กิจกรรมการตลาดของบัตรเครดิตไทยพาณิชย์ ภายใต้แคมเปญ “กินข้าวกันมั้ยกับไทยพาณิชย์” ซึ่งเปิดโอกาสให้ลูกค้าผู้โชคดีจากการลุ้นโชคในแคมเปญมาร่วมรับประทานข้าวกับ “โดม ปกรณ์ ลัม” ทั้งที่ฮ่องกงและกรุงเทพฯ ไปเมื่อเร็วๆ นี้ ได้เริ่มออนไลน์ไปแล้วบน Google+ Hangout ซึ่งจัดให้มีช่วงไฮไลต์ “Chef กระทะหล่อ” เป็นการประชันฝีมือการทำอาหารของ 2 ซูเปอร์สตาร์อย่าง “โดม” และ “โก๊ะตี๋” โดยลูกค้าสามารถชมแบบเรียลไทม์และมีส่วนร่วมแบบอินเตอร์แอ็กทีฟ สำหรับในเฟดต่อไป บัตรเครดิตไทยพาณิชย์วางแผนรุกตลาดโซเชียลมีเดีย เพื่อเข้าถึงกลุ่มลูกค้าในวงกว้าง โดยเชื่อมั่นว่าจะเป็นประโยชน์ต่อสมาชิกบัตรเครดิตไทยพาณิชย์ที่มีอยู่กว่า 1.8 ล้านราย